VENDIM
Nr. 118, datë 27.7.2017

MBI MIRATIMIN E RREGULLAVE PËR PUBLIKIMIN E TË DHËNAVE BAZË TË TREGUT TË ENERGJISË ELEKTRIKE

Në mbështetje të neneve 16, 22, 51 dhe 97 të ligjit nr. 43/2015, “Për sektorin e energjisë elektrike”, pikat
1 dhe 2 të vendimit të Këshillit të Ministrave nr. 519, datë 13.7.2016, “Për miratimin e modelit të tregut të energjisë elektrike”, të nenit 15 dhe 26 të rregullores “Për organizimin, funksionimin dhe procedurat e ERE-
s”, miratuar me vendimin e bordit të ERE-s nr. 96, datë 17.6.2016 dhe rekomandimet nga Sekretariati i
Energjisë (Vjenë, Austri) datë 5.4.2017, bordi i Entit Rregullator të Energjisë (ERE), në mbledhjen e tij të
datës 27.7.2017, pasi shqyrtoi relacionin në lidhje me hartimin e Rregullave për publikimin e të dhënave bazë të tregut të energjisë elektrike, të përgatitur nga Drejtoria e Licencimit dhe Monitorimit të Tregut,
konstatoi se:
- Me vendimin nr. 59, datë 18.4.2017, bordi i ERE-s ka vendosur “Për fillimin procedurës për miratimin
e rregullave për publikimin e të dhënave bazë të tregut të energjisë elektrike”.
- Kjo rregullore është konsultuar me të gjitha palët e interesit, si: KESH sh.a., OST sh.a., Ministria e
Energjisë dhe Industrisë, OSHEE sh.a., Autoriteti i Konkurrencës, Shoqata AAES, Shoqata FIAA, Shoqata
AREA, Shoqata e prodhuesve të vegjël të energjisë elektrike, Albania Centre For Energy Regulation &
Conservation – ACERC.
Për gjithë sa më sipër, bordi i ERE-s,

VENDOSI:

1.  Miratimin  e  “Rregullave  për  publikimin  e  të  dhënave  bazë  të  tregut  të  energjisë  elektrike” (bashkëlidhur).
2. Ngarkohet Drejtoria Juridike dhe e Mbrojtjes së Konsumatorit të njoftojë palët e interesuara për vendimin e bordit të ERE-s.
Ky vendim hyn në fuqi menjëherë.
Ky vendim botohet në Fletoren Zyrtare.
Ky vendim mund të ankimohet në Gjykatën Administrative Tiranë, brenda 30 ditëve kalendarike nga botimi në Fletoren Zyrtare.

KRYETARI
Petrit Ahmeti

RREGULLAT PËR PUBLIKIMIN E TË DHËNAVE BAZË TË TREGUT TË ENERGJISË ELEKTRIKE

1. DISPOZITAT E PËRGJITHSHME
Kjo Rregullore hartohet në zbatim të ligjit nr. 43/2015 “Për sektorin e energjisë elektrike”, ligjit nr. 9501, datë  3.4.2006,  “Për  ratifikimin  e  Traktatit  për  krijimin  e  Komunitetit  të  Energjisë”,  Rregullores  së
Komisionit Evropian nr. 543/2013, të datës 14 qershor 2013, “Mbi paraqitjen dhe publikimin e të dhënave në tregjet e energjisë elektrike dhe ndryshimin e shtojcës së Rregullores (KE) nr. 714/2009, të Parlamentit
Evropian dhe të Këshillit” dhe vendimit nr. 2015/01/PHLG-EnC, datë 24.6.2015, të Grupit të Përhershëm të Nivelit të Lartë të Komunitetit të Energjisë.
1.1 OBJEKTI
1.1.1 Kjo Rregullore përcakton tërësinë e rregullave mbi procedurat dhe kërkesat për të dhëna lidhur me
publikimin në kohë të të dhënave mbi konsumin, transmetimin, prodhimin dhe tregun balancues, si të dhëna kyçe të tregut, dhe njëkohësisht disponibilitetin e tyre për të gjithë pjesëmarrësit e tregut të energjisë,
si  një  parakusht  për  funksionimin  e  tregut  të  energjisë  elektrike  në  mënyre  transparente  dhe  jo diskriminuese.
1.1.2 Kjo Rregullore gjithashtu përcakton në mënyrë të detajuar detyrimet e Operatorit të Sistemit të
Transmetimit, Operatorit të Sistemit të Shpërndarjes, Operatorit të Sistemit të Mbyllur të Shpërndarjes,
prodhuesve të energjisë elektrike dhe njësive të konsumit, në lidhje me publikimin e të dhënave të tregut dhe çështjeve të tjera të nevojshme për publikimin e tyre.
1.2 DORËZIMI DHE PUBLIKIMI I TË DHËNAVE
1.2.1 Operatori i Sistemit të Transmetimit duhet të dërgojë për publikim në kohë të gjithë të dhënat
përkatëse në lidhje me ngarkesën totale të parashikuar, si dhe ngarkesën faktike, disponueshmërinë dhe

përdorimin  e  kapacitetit  rezervë  të  transmetimit  dhe  kapacitetit  të  interkonjeksioneve,  parashikimi  i gjenerimit dhe gjenerimi faktik dhe të dhënat për balancimin e tregut të energjisë elektrike të përcaktuara në
këto rregulla (këtej e tutje do të quhen: të dhënat bazë të tregut) në përputhje me ligjin i cili rregullon
sektorin e energjisë elektrike (këtej e tutje do të quhet thjeshtë ligji).
1.2.2 Operatori i Sistemit të Transmetimit do të sigurojë dërgimin për publikim të të dhënave bazë të
tregut brenda afateve dhe përmbajtjes të përcaktuar në këto Rregulla në një mënyrë që këto të dhëna të bëhen të disponueshme në Platformën Qendrore të Transparencës së Informacionit (EMFIP), në Rrjetin
Europian të Operatorëve të Sistemit të Transmetimit për Energjinë Elektrike (këtej e tutje do të quhet thjeshtë ENTSO-E) për të gjithë pjesëmarrësit e tregut.
1.2.3 ENTSO-E publikon në Platformën Qendrore të Transparencës së Informacionit të gjitha të dhënat të cilat Operatori i Sistemit të Transmetimit duhet t’i dorëzojë/dërgojë ENTSO-E-së në përputhje me këtë
Rregullore.
1.2.4 Për të publikuar të dhënat bazë të tregut në përputhje me këto rregulla, Operatori i Sistemit të
Transmetimit përdor të gjithë informacionin e vënë në dispozicion nga Operatori i Sistemit të Shpërndarjes, Operatori i Sistemit të Mbyllur të Shpërndarjes, prodhuesit e energjisë elektrike (njësitë prodhuese dhe
gjeneruese)  dhe  njësitë  e  konsumit,  nëse  këto  të  dhëna  janë  dorëzuar  tek  Operatori  i  Sistemit  të
Transmetimit brenda afatit dhe sipas përmbajtjes të përcaktuar në këto rregulla.
1.2.5 Operatori i Sistemit të Shpërndarjes duhet të dorëzojë tek Operatori i Sistemit të Transmetimit informacionin e mëposhtëm:
- kapacitetin e instaluar gjenerues të të gjithë njësive gjeneruese të lidhura në rrjetin e shpërndarjes, ose sistemin e mbyllur të shpërndarjes;
- gjenerimin total faktik në sistemin e shpërndarjes apo në sistemin e mbyllur të shpërndarjes për intervalin llogaritës;
- gjenerimin faktik nga të gjitha tipat gjenerues lidhur në sistemin e shpërndarjes apo në sistemin e mbyllur të shpërndarjes për intervalin llogaritës;
- gjenerimin faktik nga centralet fotovoltaike dhe nga centralet e erës në sistemin e shpërndarjes apo në sistemin e mbyllur të shpërndarjes;
- parashikimin e gjenerimit total të ditës në avancë në sistemin e shpërndarjes dhe sistemin e mbyllur të shpërndarjes;
- parashikimin e ditës në avancë të gjenerimit nga centralet fotovoltaike dhe nga centralet e erës në sistemin e shpërndarjes apo në sistemin e mbyllur të shpërndarjes.
1.2.6 Prodhuesit e energjisë (njësitë prodhuese dhe gjeneruese) duhet të dorëzojnë tek Operatori i
Sistemit të Transmetimit informacionin e mëposhtëm:
- kapacitetin e instaluar total i gjeneruesve të lidhur në sistemin e transmetimit;
- kapacitetin e instaluar të çdo njësie gjeneruese të lidhur në Sistemin e Transmetimit (të klientëve në treg
të liberalizuar);
- gjenerimin faktik të çdo njësie gjeneruese;
- gjenerimin faktik nga centralet fotovoltaike dhe nga centralet e erës;
- gjenerimin faktik të prodhuesve të lidhur në sistemin e transmetimit për intervalin llogaritës;
- parashikimin e gjenerimit total të ditës në avancë të gjeneruesve në sistemin e transmetimit;
- parashikimin e ditës në avancë të gjenerimit nga centralet fotovoltaike dhe nga centralet e erës në
sistemin e transmetimit;
- mosdisponueshmërinë faktike të njësive gjeneruese;
- mosdisponueshmërinë faktike të njësive prodhuese;
- mosdisponueshmërinë e planifikuar të njësive gjeneruese;
- mosdisponueshmërinë e planifikuar të njësive prodhuese;
- marzhin e parashikuar të një viti në avancë.
1.2.7 Njësitë e konsumit duhet të dorëzojnë tek Operatori i Sistemit të Transmetimit informacionin e mëposhtëm:
- mosdisponueshmërinë e planifikuar të njësive të konsumit;
- ndryshimet në disponueshmërinë faktike të njësive të konsumit.
1.2.8 Operatori i Sistemit të Transmetimit duhet të sigurojë informacionin në vijim:
- vlerën e skeduluar të shkëmbimit ndërkufitar të energjisë elektrike;
- parashikimin e ngarkesës për ditën/ javën/muajin/vitin në avancë;
- marzhin e parashikimit për vitin në avancë;
- projektet zhvillimore;
- ndërprerjet e planifikuara në sistemin e transmetimit;

- ndryshimet në disponueshmërinë e inter-konjeksioneve dhe rrjetit të transmetimit;
- kapacitetin e parashikuar ndërkufitar;
- kapacitetin e ofruar ndërkufitar;
- raportin vjetor rreth elementeve kritike të rrjetit që kufizojnë kapacitetet e ofruara;
- përdorimin e kapaciteteve të transmetimit - ankandet;
- përdorimin e kapaciteteve të transmetimit - alokimet;
- kapacitetin total të nominuar;
- kapacitetin total të alokuar;
- çmimet në ditën në avancë në tregun e organizuar të energjisë elektrike;
- totalin e shkëmbimeve tregtare të skeduluara;
- flukset fizike ndërkufitare;
- menaxhimin e kongjestionit - ridispeçerimi
- menaxhimin e kongjestionit - tregtimi ndërkufitar (counter trading);
- raportin e menaxhimit të kongjestionit;
- rregullat e balancimit;
- sasinë e rezervës balancuese sipas kontratës;
- çmimet e kapacitetit rezervë të rezervave balancuese;
- sasinë e ofertave të pranuara;
- sasinë e rezervave të balancimit të aktivizuara;
- çmimin e rezervave të balancimit të aktivizuara;
- çmimet e disbalancave;
- sasinë totale të disbalancave;
- balancën mujore financiare;
- sasinë totale të ofertave për aktivizimin e balancimit ndërzonal;
- çmimet ndërzonale të kërkesë - ofertave për disbalancat;
- sasinë e energjisë së aktivizuar midis zonave për balancimin.
1.2.9 Subjektet e referuara në pikat 1.2.4, 1.2.5 dhe 1.2.6 janë përgjegjës për afatin, plotësinë dhe saktësinë
e të dhënave të dorëzuara tek Operatori i Sistemit të Transmetimit dhe konsiderohen si zotërues primarë të të dhënave që ata dorëzojnë.
Përveçse kur është parashikuar ndryshe në këtë rregullore, si zotërues primar i të gjitha të dhënave të tjera konsiderohet Operatori i Sistemit të Transmetimit.
1.2.10 Zotëruesit primarë të të dhënave i dorëzojnë të dhënat tek Operatori i Sistemit të Transmetimit në përputhje me  pikat  3  deri  6.  Ata  sigurojnë  që  të  dhënat që  i  dorëzohen  Operatorit të  Sistemit të
Transmetimit të jenë të plota, të cilësisë së kërkuar dhe të siguruara në atë mënyrë që e lejon Operatorin e
Sistemit të Transmetimit të përpunojë dhe të dërgojë të dhënat tek ENTSO-E në kohën e duhur.
1.2.11 Të dhënat duhet të dorëzohen në përputhje me manualin e procedurave të ENTSO-E-së, i cili paraqitet në shtojcën A të kësaj rregulloreje.
Manuali i procedurave specifikon:
a) detajet dhe formën e dorëzimit të të dhënave;
b) mënyrat dhe format e standardizuara të komunikimit dhe shkëmbimit të të dhënave ndërmjet zotëruesve primarë të të dhënave, Operatorit të Sistemit të Transmetimit, ofruesve të të dhënave dhe
ENTSO-E-së;
c) kriteret teknike dhe operacionale të cilat duhet të plotësohen nga ofruesit e të dhënave kur i ofrojnë të
dhënat tek platforma qendrore e transparencës së informatave;
d) klasifikimin e duhur të llojeve të prodhimit, të referuar në pikën 5.
1.2.12 Operatori i Sistemit të Transmetimit do të publikojë në web të dhënat e përshtatshme në lidhje me operimin e sistemit të transmetimit për të përmbushur detyrime në lidhje me transparencën. Këto të dhëna
në web duhet të jenë të aksesueshme nëpërmjet faqes zyrtare të internetit (www.ost.al) dhe duhet të përfshijnë:
- të dhënat mbi ngarkesën;
- të dhëna mbi gjenerimin;
- të dhëna mbi transmetimin;
- të dhëna mbi balancimin;
- të dhëna mbi ndërprerjet;
- të dhëna mbi menaxhimin e kongjestioneve.
1.2.13 ERE siguron që zotëruesit primarë të të dhënave, Operatori i Sistemit të Transmetimit dhe ofruesit e të dhënave të respektojnë detyrimet e tyre sipas kësaj rregulloreje. Në rast të mosdorëzimit në

kohë të të dhënave nga Operatori i Sistemit të Shpërndarjes, Operatori i Sistemit të Mbyllur të Shpërndarjes, prodhuesit e energjisë elektrike (njësitë prodhuese dhe gjeneruese) dhe njësitë e konsumit pranë Operatorit
të Sistemit të Transmetimit, ky i fundit do të informojë menjëherë ERE-n për të proceduar për shkeljen
administrative sipas parashikimeve të ligjit nr. 43/2015 “Për sektorin e energjisë elektrike”.



2. PËRKUFIZIME DHE SHKURTIME
	2.1 PËRKUFIZIME	Termat e përdorur në këtë rregullore kanë kuptimin e mëposhtëm:

	
Rezerva balancuese
	nënkupton të gjithë kapacitetet e disponueshme për OST-në, që blihen ex
ante ose në kohë reale, ose sipas detyrimeve ligjore, për qëllime të balancimit.

	
Gjenerimi neto
	nënkupton  prodhimin  neto  faktik  në  njësitë  e  lidhura  në  rrjetin  e transmetimit dhe të shpërndarjes, brenda një zonë kontrolli në një interval
llogaritës.

	
Njësi konsumi
	nënkupton një njësi e cila konsumon energji elektrike për nevoja të veta, me
përjashtim të OST-së dhe Operatorëve të Sistemit të Shpërndarjes (OSSH- ve).

	
Njësi gjeneruese
	nënkupton një  gjenerator të  energjisë elektrike i  cili  i  përket  një  njësie
prodhuese.

	
Njësi prodhuese
	nënkupton një objekt për gjenerimin e energjisë elektrike me një apo më
shumë njësi gjeneruese.

	Javë
	intervali kohor nga e hëna në orën 00:00 deri të dielën në orën 24:00.

	




Tipi i gjenerimit
	gjenerimi i përcaktuar në varësi të burimit të përdorur për prodhimin e
energjisë elektrike, përcaktuar sipas termave të kësaj rregulloreje:
fosilet - (qymyr kaf/lignite, qymyr i zi, gaz qymyri, nafta, nënproduktet e naftës, gazit natyror);
hidro - (me digë dhe derivacion);
i rinovueshëm	- (erë, energji diellore, energjia gjeotermike, biomasa dhe
burime  të  tjera  të  rinovueshme sipas  ligjit  për  energjitë  e  rinovueshme
7/2017).

	
Njësia kohore e balancimit
	nënkupton periudhën e kohës për të cilën është caktuar çmimi për rezervat
balancuese.

	Zona  e  ofertimit  (bidding
zone)
	nënkupton hapësirën më të madhe gjeografike brenda së cilës pjesëmarrësit e
tregut janë në gjendje të shkëmbejnë energji pa alokim të kapaciteteve

	Alokimi i kapaciteteve
	nënkupton atribuimin e kapaciteteve ndërzonale.

	
Zona e kontrollit
	nënkupton pjesën koherente të sistemit të interkonektuar, të operuar nga një
operator i vetëm i sistemit dhe përfshin ngarkesa të lidhura fizike dhe/ose njësi të gjenerimit, nëse ka.

	
Kapaciteti	i	transmetimit neto i koordinuar
	nënkupton  metodën  e  llogaritjes  së  kapaciteteve  bazuar  në  parimin  e
vlerësimit dhe përcaktimit ex ante të shkëmbimit maksimal të energjisë në mes
të zonave të afërta të ofertimit.

	
Elementi kritik i rrjetit
	nënkupton një element të rrjetit brenda një zone ofertimi ose ndërmjet
zonave  të  ofertimit,  i  cili  merret  parasysh  në  procesin  e  llogaritjes  së kapaciteteve, i cili kufizon sasinë e energjisë që mund të shkëmbehet.

	Balancimi	ndërzonal	i
zonës së kontrollit
(cross-control area balancing)
	nënkupton skemën balancuese në të cilën OST-të mund të marrin oferta për
aktivizim  që  vijnë  nga  zonat  e  OST-ve  te  tjera.  Këtu  nuk  përfshihet ridispeçimi ose shpërndarja e energjisë emergjente.

	
Kapaciteti ndërzonal
	nënkupton   aftësinë   e   sistemit   të   interkonektuar   për   të   akomoduar
transferimin e energjisë ndërmjet zonave të ofertimit.

	
Valuta
	është euroja ose leku (monedhe zyrtare vendëse) sipas detyrimit ligjor të
përdorimit të secilës prej tyre në aktet ligjore përkatëse.

	
Koha  e  ndërprerjes (cut-off time)
	nënkupton  pikën  në  kohë  ku  OST-ja  duhet  t’i  konfirmojë  të  gjitha
nominimet e përputhshme në treg. Koha e ndërprerjes i referohet jo vetëm tregjeve ditore ose brendaditore, por gjithashtu tregjeve të ndryshme që
përfshijnë rregullimet e disbalanca dhe alokimin e rezervave.

	Tregtimi ndërkufitar
(counter trading)
	nënkupton  shkëmbimin  ndërzonal  të  iniciuar  nga  operatorët  e  sistemit
ndërmjet dy zonave ofertuese për “çlirimin”/reduktimin	e kongjestionit




	
	fizik.

	
Ofrues i të dhënave
	nënkupton  subjektin  që  i  dërgon  të  dhënat  tek  platforma  qendrore  e
transparencës së informacionit.

	Alokimi eksplicit
	nënkupton alokimin vetëm të kapacitetit ndërzonal, pa përfshirë energjinë.

	
Parametrat e Flow Based
	nënkupton marzhin  disponibël të elementeve kritike të rrjetit së bashku me
faktorët e ndjeshmërisë PTDF.

	Faktor	i	ndjeshmërisë
PTDF
	nënkupton fluksin fizik në një element kritik shkaktuar nga ndryshimi i
balancës së zonës së ofertimit.

	
Alokimi implicit
	nënkupton metodën e menaxhimit të konxhestioneve në të cilën energjia
sigurohet në të njëjtën kohë me kapacitetin ndërzonal.

	
Njësia kohore e tregut
	nënkupton  periudhën  për  të  cilën  është  vendosur  çmimi  i  tregut  ose
periudhën  e  përbashkët  më  të  shkurtër  të  mundshme  për  dy  zona  të ofertimit, në rast se njësitë kohore të tregut të tyre dallojnë nga njëra-tjetra.

	
Kapaciteti i ofruar
	nënkupton kapacitetin ndërzonal të ofruar në treg nga alokuesi i kapacitetit të
transmetimit.

	E planifikuar
	nënkupton një ngjarje të njohur ex ante nga zotëruesi primar i të dhënave.

	Zotëruesi	primar	i	të
dhënave
	
nënkupton subjektin i cili i krijon të dhënat.

	
Profili
	nënkupton kufirin gjeografik ndërmjet një zone ofertimi dhe disa zonave të
afërta/fqinje të ofertimit.

	

Ridispeçerimi
	nënkupton një masë e cila aktivizohet nga një ose disa operatorë të sistemit
duke ndryshuar gjenerimin dhe/ose ngarkesën, në mënyrë që të ndryshohen flukset fizike në sistemin e transmetimit dhe të lehtësohen kongjestionet
fizike.

	
Ngarkesa totale
	duke përfshirë humbjet pa energjinë e përdorur për grumbullimin e energjisë,
nënkupton ngarkesën e barabartë me gjenerimin dhe çdo lloj importi nga e cila zbriten eksportet dhe energjia e përdorur për grumbullimin e energjisë.

	Alokuesi i kapaciteteve	të
transmetimit
	nënkupton subjektin e autorizuar nga OST-ja për menaxhimin e procesit të
alokimit të kapacitetit ndërzonal.

	
Ngarkesa vertikale
	nënkupton  sasinë  e  përgjithshme  të  energjisë  që  del  jashtë  rrjetit  të
transmetimit në drejtim të rrjetit të shpërndarjes, tek konsumatorët fundorë të lidhur drejtpërdrejt ose tek pjesa konsumuese e gjenerimit.

	

Marzhi  i  parashikimit  për vitin në avancë
	nënkupton diferencën ndërmjet parashikimit vjetor të kapaciteteve gjeneruese
në   dispozicion   dhe   parashikimit   vjetor   të   ngarkesës   maksimale   të
përgjithshme, duke marrë parasysh parashikimin e kapacitetit të përgjithshëm të gjenerimit, parashikimin e gjenerimit në dispozicion dhe parashikimin e
rezervave të kontraktuara për shërbimet ndihmëse.

	Koha
	nënkupton kohën lokale në Bruksel.

	
Platforma	Qendrore	të
Transparencës	së
Informacionit
	Platforma Qendrore e Transparencës së Informacionit është një platformë
elektronike në dispozicion për publikun, pa pagesë, me anë të internetit dhe është  në  dispozicion  të  paktën  në  gjuhën  angleze,  e  krijuar  nga  Rrjeti
Evropian i Operatorëve të Sistemit të Transmisionit për Energji (ENTSO-E)
në përmbushje të detyrimeve të përcaktuara në Rregulloren e Komisionit
Evropian nr. 543/2013 e datës 14 qershor 2013.

	
Eksport i deklaruar
	është dispeçerimi i energjisë elektrike që i korrespondon sasisë
së energjisë elektrike që lëvrohet njëkohësisht në një vend tjetër si import i deklaruar mbi bazën e një marrëdhënieje kontraktuale.

	
Import i deklaruar
	është energjia elektrike që lëvrohet në një vend, e cila, në të
njëjtën kohë, dispeçerohet si eksport i deklaruar nga një vend tjetër.

	Termat e tjerë të përdorur në këtë rregullore kanë kuptimin sipas ligjit dhe akteve të tjera të miratuara në
zbatim të ligjit që rregullojnë operimin e sistemit të transmetimit, operimin e tregut dhe shpërndarjen e kapacitetit ndërkufitar të sistemit të transmetimit.



3. TË DHËNAT BAZË TË TREGUT MBI KONSUMIN
3.1. INFORMACIONI MBI NGARKESËN E PËRGJITHSHME
3.1.1 Operatori i Sistemit të Transmetimit, për zonën e tij të kontrollit, bën llogaritjen dhe i dërgon

ENTSO-E-së, për zonën e vet përkatëse të ofertimit ngarkesën totale të Sistemit të Transmetimit (ST) (përfshirë humbjet në ST), për çdo orë vlerën mesatare të ngarkesës së përgjithshme aktuale brenda një
intervali kohor sipas formulës në vijim:
Ngarkesa totale faktike = gjenerimi neto - export + import
Në rast se prodhuesi i energjisë elektrike nuk është në gjendje të ofrojë një matje të energjisë
elektrike në transmetim, atëherë ai mund ta ofrojë atë tek njësitë matëse të balancimit.
3.1.2 Njësitë gjeneruese duhet të dorëzojnë pranë Operatorit të Sistemit të Transmetimit të dhëna
lidhur me gjenerimin total të njësive lidhur me transmetimin për një interval të caktuar llogaritës.
3.1.3 Operatori i Sistemit të Shpërndarjes dhe Operatori i Sistemit të mbyllur të Shpërndarjes duhet
të dorëzojnë tek Operatori i Sistemit të Transmetimit të dhëna mbi gjenerimin faktik të përgjithshëm të njësive të lidhura në rrjetin e shpërndarjes ose në sistemin e mbyllur të shpërndarjes, 30 minuta pas çdo
intervali llogaritës.
3.1.4  Informacioni referuar pikës 3.1.1 duhet të publikohet për çdo orë, jo më vonë se një orë pas
periudhës së operimit.

3.2 PARASHIKIMI I NGARKESËS TOTALE TË DITËS NË AVANCË
3.2.1 Operatori i Sistemit të Transmetimit, për zonën e tij të kontrollit, bën llogaritjen dhe i dërgon
ENTSO-E për zonën e vet përkatëse të ofertimit parashikimin për ditën në avancë të ngarkesës totale për njësi kohore të tregut.
3.2.2Ky informacion jepet jo më vonë se dy orë para mbylljes së portës së tregut për ditën në avancë dhe përditësohet kur ndodhin ndryshime të rëndësishme.
3.3 PARASHIKIMI I NGARKESËS TOTALE TË JAVËS NË AVANCË
3.3.1 Operatori i Sistemit të Transmetimit, për zonën e tij të kontrollit, bën llogaritjen dhe i dërgon
ENTSO-E-së për zonën e vet përkatëse të ofertimit parashikimin për javën në avancë të ngarkesës totale për secilën ditë të javës së ardhshme, ku çdo ditë duhet të përfshijë vlerën maksimale dhe minimale të
ngarkesës totale.
3.3.2 Informacioni duhet të publikohet çdo të premte jo më vonë se dy orë para mbylljes së portës së
tregut të ditës në avancë dhe përditësohet kur ndodhin ndryshime të rëndësishme.
3.4 PARASHIKIMI I NGARKESËS TOTALE TË MUAJIT NË AVANCË
3.4.1 Operatori i Sistemit të Transmetimit për zonën e tij të kontrollit bën llogaritjen dhe i dërgon
ENTSO-E-së për zonën e vet përkatëse të ofertimit parashikimin për muajin në avancë të ngarkesës
totale për secilën javë të muajit të ardhshëm, ku çdo javë duhet të përfshijë sasinë maksimale dhe minimale të ngarkesës totale.
3.4.2 Informacioni duhet të publikohet jo më vonë se një javë para muajit të dorëzimit dhe të përditësohet kur ndodhin ndryshime të rëndësishme.
3.5 PARASHIKIMI I NGARKESËS TOTALE TË VITIT NË AVANCË
3.5.1 Operatori i Sistemit të Transmetimit, për zonën e tij të kontrollit, bën llogaritjen dhe i dërgon
ENTSO-E-së, për zonën e vet përkatëse të ofertimit, parashikimin për vitin në avancë të ngarkesës totale për secilën javë të vitit të ardhshëm, ku çdo javë duhet të përfshijë sasinë maksimale dhe
minimale të ngarkesës.
3.5.2 Informacioni duhet të publikohet jo më vonë se 15 ditë kalendarike të muajit para vitit me të
cilin kanë të bëjnë të dhënat.
3.6  INFORMACIONI  NË  LIDHJE  ME  MOSDISPONUESHMËRINË  E  NJËSIVE  TË
KONSUMIT
3.6.1 Operatori i Sistemit të Transmetimit, për zonën e tij të kontrollit, i dërgon ENTSO-E-së
informacion për mosdisponueshmërinë e  planifikuar prej  100 MW  ose më  tepër të  një njësie të konsumit, duke përfshirë ndryshimet prej 100 MW ose më tepër në mosdisponueshmërinë e planifikuar
të njësive të konsumit, që zgjasin të paktën një njësi kohore të tregut.
3.6.2 Njësitë e konsumit të vendosura në zonën e kontrollit të Operatorit të Sistemit të Transmetimit
llogarisin dhe i dorëzojnë të dhënat e përcaktuara në paragrafin 3.6.1, duke specifikuar:
a) zonën e ofertimit;
b) kapacitetin disponibël për njësi kohore të tregut gjatë ngjarjes;
c) arsyen e mosdisponueshmërisë;
d) datën e parashikuar të fillimit dhe mbarimit (ditën, orën) të ndryshimit në disponueshmëri.
3.6.3 Njësitë e konsumit duhet të dorëzojnë tek Operatori i Sistemit të Transmetimit informacionin
sipas pikës 3.6.2 sa më parë të jetë e mundur por jo më vonë se 1 orë pas marrjes së vendimit.
3.6.4 Informacioni i përcaktuar në pikën 3.6.1 publikohet në formë të përmbledhur për zonën e

ofertimit, duke identifikuar shumën e kapacitetit të konsumit që nuk është disponibël për njësinë kohore të tregut, gjatë një periudhe të caktuar, sa më shpejt që është e mundur, por jo më vonë se një
orë pas marrjes së vendimit në lidhje me mosdispoueshmërinë e planifikuar.
3.7 NDRYSHIMET NË DISPONUESH-MËRINË FAKTIKE TË NJËSIVE TË KONSUMIT
3.7.1 Operatori i Sistemit të Transmetimit, për zonën e tij të kontrollit, i dërgon ENTSO-E-së
informacion për ndryshimet në disponuesh-mërinë aktuale të njësisë së konsumit me vlerësim të energjisë prej 100 MW ose më tepër.
3.7.2 Njësitë e konsumit duhet të dorëzojnë tek Operatori i Sistemit të Transmetimit informacionin e mëposhtëm mbi njësitë e konsumit me kapacitet më të madh ose të barabartë me 100 MW:
a) zonën e ofertimit;
b) kapacitetin disponibël për njësi kohore të tregut gjatë ngjarjes;
c) arsyen e mosdisponueshmërisë;
d) datën e fillimit dhe datën e parashikuar të mbarimit (ditën, orën) të ndryshimit në disponueshmëri.
3.7.3 Njësitë e konsumit duhet të dorëzojnë tek Operatori i Sistemit të Transmetimit informacionin sipas pikës 3.7.2 jo  më  vonë  se  30  minuta pas  ndryshimit të  mosdiponueshmërisë së  njësive të
konsumit.
3.7.4  Informacioni  duhet  të  publikohet  jo  më  vonë  se  një  orë  (H+1)  pas  ndryshimit  të
disponibilitetit.
3.8 PARASHIKIMI I MARZHIT NJË VIT AVANCË
3.8.1 Operatori i  Sistemit të Transmetimit, për zonën e tij të kontrollit, llogarit dhe i  dërgon
ENTSO-E-së, për zonën e vetë përkatëse të ofertimit, marzhin e parashikuar për vitin në avancë, të
vlerësuar në njësi kohore të tregut.
3.8.2 Marzhi i parashikuar i një viti në avancë përcaktohet si diferencë ndërmjet gjenerimit neto
vjetor të parashikuar dhe ngarkesës totale vjetore të parashikuar, duke marrë në konsideratë kapacitetin total  gjenerues të  parashikuar,  disponibilitetin  e  njësive  gjeneruese dhe  parashikimin  e  kapacitetit
rezervë që do të kontraktohet për shërbimet ndihmëse.
3.8.3 Informacioni duhet të publikohet jo më vonë se një javë përpara javës në të cilën bëhet
ankandi vjetor ose 15 ditë para fillimit të vitit me të cilin lidhen të dhënat.
3.8.4 Njësitë gjeneruese dhe Operatorët e Sistemit të Shpërndarjes (OSSH), të vendosura brenda
zonës së kontrollit të Operatorit të Sistemit të Transmetimit i ofrojnë atij të gjithë informacionin e nevojshëm për të përllogaritur të dhënat e referuara në pikën 3.8.1 deri në datë 1 të muajit nëntor.
4. TË DHËNAT BAZË TË TREGUT PËR TRANSMETIMIN
4.1 INFRASTRUKTURA E TRANSME-TIMIT
4.1.1 Operatori i Sistemit të Transmetimit do të hartojë dhe i dërgon ENTSO-E-së informacion për ndryshimet e mundshme të elementeve të rrjetit dhe projekteve të interkonjeksionit që do të zhvillohen
në të ardhmen, duke përfshirë ato elemente që konsistojnë në zhvillimin e rrjetit të transmetimit
(zgjerimin e rrjetit nëpërmjet integrimit të elementeve të reja apo demontimin e elementeve ekzistuese)
brenda  tri  viteve  të  ardhshme.  Ky  informacion  duhet  të  jepet  vetëm  për  ato  ndryshime  në infrastrukturën  e  rrjetit  që  priten  të  kenë  një  ndikim  prej  të  paktën  100  MW  në  kapacitetin  e
shkëmbimit ndërmjet zonave të ofertimit (bidding zone) ose në kufirin gjeografik midis këtyre zonave. Ky informacion duhet të përfshijë:
a) identifikimin e aseteve;
b) zonat e prekura;
c) tipin e asetit;
d) impaktin në kapacitetin e interkonjeksionit sipas drejtimit ndërmjet zonave të ofertimit;
e) kohën e parashikuar për t’u përfunduar.
4.1.2 Informacioni duhet të publikohet një javë përpara alokimit vjetor të kapaciteteve, por jo më vonë se
dita e 15-të e muajit të fundit të vitit për të cilin bëhet alokimi. Informacioni do të përditësohet me ndryshimet përkatëse para mbylljes së muajve mars, qershor dhe shtator të vitit në të cilin kryhet alokimi.
4.2 MOSDISPONUESHMËRIA E PLANI-FIKUAR E INFRASTRUKTURAVE TË RRJETIT TË TRANSMETIMIT
4.2.1 Operatori i Sistemit të Transmetimit, për zonën e tij të kontrollit, llogarit dhe i dërgon ENTSO-E- së	informacion	mbi	mosdisponuesh-mërinë	e	planifikuar,	duke	përfshirë	ndryshimet	në
mosdisponueshmërinë e planifikuar të interkonjeksioneve dhe në rrjetin e transmetimit që reduktojnë kapacitetet ndërzonale ndërmjet zonave të ofertimit për 100 MW ose më tepër, gjatë së paku një njësie kohore të tregut, duke specifikuar:
a) identifikimin e aseteve në fjalë;

b) vendndodhjen;
c) llojin e aseteve;
d) ndikimin e vlerësuar në kapacitetin ndërzonal për drejtim ndërmjet zonave të ofertimit;
e) arsyet e mosdisponueshmërisë;
f) datën e parashikuar të fillimit dhe mbarimit (ditën, orën) të ndryshimit të disponueshmërisë.
4.2.2. Informacioni duhet të publikohet sa më shpejt që është e mundur, por jo më vonë se një orë pas marrjes së vendimit në lidhje me mosdisponueshmërinë e planifikuar.
4.2.3 Për informacionin e përcaktuar më lart, Operatori i Sistemit të Transmetimit mund të zgjedhë që të mos identifikojnë asetet në fjalë dhe të mos specifikojë vendndodhjen e tyre, në rast se ajo është
klasifikuar si informacion i ndjeshëm dhe kritik lidhur me mbrojtjen e infrastrukturës në Shqipëri, siç parashihet në pikën (d) të nenit 2 të direktivës së Këshillit 2008/114/KE. Kjo nuk cenon detyrimet e
përcaktuara në pikën 4.2.1.
4.3 NDRYSHIMET NË DISPONUESH-MËRINË FAKTIKE TË INTERKONJEK-SIONEVE
DHE RRJETIN E TRANSME-TIMIT
4.3.1 Operatori i  Sistemit të Transmetimit, për zonën e tij të kontrollit, llogarit dhe i  dërgon
ENTSO-E-së informacion mbi ndryshimet në disponueshmërinë faktike të interkonjeksioneve dhe në rrjetin e transmetimit që reduktojnë kapacitetet ndërzonale ndërmjet zonave të ofertimit për 100 MW
ose më shumë, gjatë së paku një njësie kohore të tregut, duke specifikuar:
a) identifikimin e aseteve në fjalë;
b) vendndodhjen;
c) llojin e aseteve;
d) efektin në kapacitetin ndërzonal për çdo drejtim ndërmjet zonave të ofertimit;
e) arsyet e mosdisponueshmërisë;
f)  datën  e  fillimit  dhe  datën  e  parashikuar  të  mbarimit  (ditën,  orën)  të  ndryshimit  të disponueshmërisë.
4.3.2 Informacioni duhet të publikohet sa më shpejt që është e mundur, por jo më vonë se një orë pas ndryshimit në disponueshmërinë faktike.
Për informacionin e përcaktuar më lart, Operatori i Sistemit të Transmetimit mund të zgjedhë që të mos identifikojë asetet në fjalë dhe të mos specifikojë vendndodhjen e tyre, në rast se ajo është
klasifikuar si informacion i ndjeshëm dhe kritik lidhur me mbrojtjen e infrastrukturës në Shqipëri, siç parashihet në pikën (d) të nenit 2 të direktivës së Këshillit 2008/114/KE. Kjo nuk cenon detyrimet e
përcaktuara në pikën 4.3.1.
4.4 PARASHIKIMI I KAPACITETIT NDËRZONAL
4.4.1 Operatori i Sistemit të Transmetimit ose Alokuesi i Kapaciteteve të Transmetimit (SEE CAO), për zonën e tij të kontrollit, llogarit dhe i dërgon ENTSO-E-së, para procesit të alokimit informacion për:
a) kapacitetin e parashikuar dhe ofruar (MW) për drejtim ndërmjet zonave të ofertimit në rast të alokimit të kapaciteteve bazuar në kapacitetin e koordinuar neto të transmetimit; ose
b)  parametrat  kryesorë  të  bazuara  në  flow  based,  në  rast  të  alokimit  të  kapaciteteve bazuar  sipas metodologjisë flow based.
4.4.2 Informacioni duhet të publikohet sipas afateve të përcaktuara në shtojcën A.
4.5 KAPACITETET E OFRUARA TË TRANSMETIMIT CROSS-BORDER
4.5.1 Operatori i Sistemit të Transmetimit për zonën e tij të kontrollit llogarit dhe i dërgon ENTSO-E-së, nëse ka alokime eksplicite, për çdo njësi kohore të tregut dhe për drejtimin ndërmjet zonave të ofertimit, të
dhënat e mëposhtme:
a) kapacitetin (MW) e kërkuar nga tregu;
b) kapacitetin (MW) që i alokohet tregut;
c) çmimin e kapacitetit (vlera monetare/MW);
d) të ardhurat nga ankandet (në vlerë monetare) për kufirin ndërmjet zonave të ofertimit.
4.5.2 Informacioni duhet të publikohet jo më vonë se një orë pas çdo alokimi të kapaciteteve.
4.6 RAPORTIMI VJETOR RRETH ELEMENTEVE KRITIKE TË RRJETIT QË LIMITOJNË KAPACITETET E OFRUARA
4.6.1 Operatori i Sistemit të Transmetimit për zonën e tij të kontrollit i dërgon ENTSO-E-së një raport vjetor ku evidentohen:
a) elementet kryesore kritike të rrjetit që kufizojnë kapacitetin e ofruar;
b) zonën e kontrollit të cilave u përkasin elementet kritike;
c) shkallën në të cilën lehtësimi i elementeve kritike të rrjetit do të rriste kapacitetin e ofruar;
d)  të  gjitha  masat  e  mundshme  për  zbatim  për  të  rritur  kapacitetin  e  ofruar,  së  bashku  me

parashikimin e kostove të tyre.
4.6.2 Gjatë përgatitjes së raportit, Operatori i Sistemit të Transmetimit mund të zgjedhë që të mos identifikojë asetet në fjalë dhe të mos specifikojë vendndodhjen e tyre, në rast se ajo është klasifikuar si
informacion i ndjeshëm dhe kritik lidhur me mbrojtjen e infrastrukturës në Shqipëri, siç parashihet në pikën (d) të nenit 2 të direktivës së Këshillit 2008/114/KE.
4.7 KAPACITETI TOTAL I NOMINUAR
4.7.1 Operatori i Sistemit të Transmetimit për zonën e tij të kontrollit i dërgon ENTSO-E-së
kapacitetin total të nominuar për çdo njësi kohore të tregut dhe për çdo drejtim ndërmjet zonave të ofertimit.
4.7.2 Informacioni duhet të publikohet jo më vonë se një orë pas çdo nominimi.
4.8 KAPACITETI TOTAL I ALOKUAR
4.8.1 Operatori i Sistemit të Transmetimit për zonën e tij të kontrollit, i dërgon ENTSO-E-së para çdo alokimi të kapaciteteve, totalin e kapaciteteve të alokuara përmes procedurave të mëparshme të
alokimit për njësi kohore të tregut dhe për çdo drejtim.
4.8.2 Informacioni duhet të publikohet menjëherë sapo të ketë përfunduar dërgimi i të dhënave sipas
shtojcës A.
4.9 ÇMIMET E DITËS NË AVANCË
4.9.1 Operatori i Sistemit të Transmetimit për zonën e tij të kontrollit llogarit dhe i dërgon ENTSO- E-së për çdo njësi kohore të tregut, çmimet e ditës në avancë në zonën e vet përkatëse të ofertimit
(EURO/MWh).
4.9.2 Informacioni duhet të publikohet jo më vonë se një orë pas mbylljes së nominimeve (gate closure).
4.10 KAPACITETET E OFRUARA TË TRANSMETIMIT CROSS-BORDER NË RASTIN E ALOKIMIT IMPLICIT
4.10.1 Operatori i Sistemit të Transmetimit për zonën e tij të kontrollit llogarit dhe i dërgon ENTSO-E- së, në rastin e alokimit implicit, për çdo njësi kohore të tregut, pozicionet neto për çdo zonë të ofertimit
(MW) dhe të ardhurat e kongjestionit (në vlerë monetare) në kufirin ndërmjet zonave të ofertimit.
4.10.2 Informacioni duhet të publikohet çdo ditë jo më vonë se një orë pas kohës së ndërprerjes (cut
off) dhe në rast se është e aplikueshme do të përditësohet jo më vonë se dy orë pas çdo nominimi (intra day).
4.11 TOTALI I SHKËMBIMIT TREGTAR PËR DITËN NË AVANCË
4.11.1 Operatori i Sistemit të Transmetimit për zonën e tij të kontrollit llogarit dhe i dërgon ENTSO-E-
së shkëmbimet tregtare totale të skeduluara në formë të agreguar ndërmjet zonave të ofertimit për drejtim dhe njësi kohore të tregut.
4.11.2 Informacioni duhet të publikohet çdo ditë, jo më vonë se një orë pas kohës së fundit të ndërprerjes (cut off) dhe, nëse është e zbatueshme, përditësohet jo më vonë se dy orë pas çdo procesi të
nominimit brenda ditës.
4.12 FLUKSET FIZIKE NË LINJAT E INTERKONJEKSIONIT
4.12.1 Operatori i Sistemit të Transmetimit për zonën e tij të kontrollit llogarit dhe i dërgon ENTSO-E- së  flukset fizike të fuqisë ndërmjet zonave të ofertimit (Bidding Zones) për çdo interval të llogaritjes në një
ditë.
4.12.2 Informacioni duhet të publikohet jo më vonë se një orë (H + 1) pas çdo intervali llogarie për çdo
njësi kohore të tregut, sa më afër kohës reale, por jo më vonë se një orë pas periudhës së operimit.
4.13 MENAXHIMI I KONGJESTIONIT - RIDISPEÇERIMI
4.13.1 Operatori i Sistemit të Transmetimit, për zonën e tij të kontrollit, i  dërgon ENTSO-E-së informacion në lidhje me ridispeçerimin për njësi kohore të tregut, duke specifikuar:
a) veprimin e ndërmarrë (domethënë rritjen ose uljen e prodhimit dhe ngarkesës);
b) identifikimin, vendndodhjen dhe llojin e elementeve të rrjetit që ka të bëjë me veprimin;
c) arsyen e ndërmarrjes së veprimit;
d) kapacitetin e ndikuar nga veprimi i ndërmarrë (MW).
4.13.2 Informacioni duhet të publikohet sa më shpejt që është e mundur, por jo më vonë se një orë pas periudhës së operimit, përveç për arsye kur duhet të publikohet jo më vonë se një ditë pas periudhës së
operimit.
4.14 TREGETIMI NDËRKUFITAR (COUNTERTRADING)
4.14.1 Operatori i Sistemit të Transmetimit, për zonën e tij të kontrollit, i  dërgon ENTSO-E-së informacion në lidhje me tregtimin ndërkufitar për njësi kohore të tregut, duke specifikuar:
a) veprimin e ndërmarrë (domethënë rritjen ose uljen e shkëmbimit ndërzonal);
b) zonën e ofertimit;

c) arsyen e ndërmarrjes së veprimit;
d) ndryshime në shkëmbimin ndërzonal.
4.14.2 Informacioni duhet të publikohet sa më shpejt që është e mundur, por jo më vonë se një orë pas
periudhës së operimit, përveç për arsye kur duhet të publikohet jo më vonë se një ditë pas periudhës së operimit.
4.15 RAPORT I MENAXHIMIT TË KONGJESTIONIT
4.15.1 Operatori i Sistemit të Transmetimit, për zonën e tij të kontrollit, i  dërgon ENTSO-E-së
informacion në lidhje me kostot mujore të tregtimit ndërzonal dhe ridispeçerimit dhe nga veprime të tjera korrigjuese.
4.15.2 Informacioni duhet të publikohet jo më vonë se dita e fundit e punës të muajit (M + 1) pas muajit
(M), në të cilin janë marrë veprimet e menaxhimit të kongjestionit.
5. TË DHËNAT THEMELORE TË TREGUT MBI GJENERIMIN
5.1 FUQIA E PËRGJITHSHME GJENERUESE E INSTALUAR
5.1.1 Operatori i Sistemit të Transmetimit, për zonën e tij të kontrollit, llogarit dhe i dërgon ENTSO-E- së informacion për sasinë e kapacitetit gjenerues (MW) të instaluar për të gjitha njësitë aktuale të prodhimit
që kanë kapacitet gjenerues të instaluar të barabartë ose më të madh se 1 MW, për çdo lloj.
5.1.2  Njësitë  gjeneruese  dhe  njësitë  prodhuese  do  të  paraqesin  pranë  Operatorit  të  Sistemit  të
Transmetimit të dhëna të kapacitetit gjenerues të instaluar nga njësitë prodhuese në rrjetin e transmetimit, të përmbledhura sipas tipit të gjeneruesit, jo më vonë se dy javë përpara fillimit të vitit të cilit i përkasin këto të
dhëna.
5.1.3 Operatori i Sistemit të Shpërndarjes ose Operatori i Sistemit të Mbyllur të Shpërndarjes do t’i
paraqesë të dhënat pranë Operatorit të Sistemit të Transmetimit mbi kapacitetin gjenerues të instaluar nga njësitë prodhuese në rrjetin e shpërndarjes, të mbledhura sipas tipit të gjeneruesit, jo më vonë se dy javë përpara fillimit të vitit të cilit i përkasin këto të dhëna.
5.1.4 Të dhënat e mbledhura sipas tipit të prodhimit duhet të publikohen çdo vit jo më vonë se një javë
para përfundimit të vitit.
5.2 KAPACITETI I INSTALUAR SIPAS NJËSIVE PRODHUESE
5.2.1 Operatori i Sistemit të Transmetimit, për zonën e tij të kontrollit, llogarit dhe i dërgon ENTSO-E- së informacion në lidhje me njësitë prodhuese (ato aktuale dhe të planifikuara) me kapacitet gjenerues të
instaluar të barabartë ose më të madh se 100 MW.
5.2.2 Të dhënat në pikën 5.2.1. duhet të publikohen për periudhën që mbulon tri vitet e ardhshme.
5.2.3 Njësitë Prodhuese do të paraqesin pranë Operatorit të Sistemit të Transmetimit:
a) emrin e njësisë prodhuese;
b) kapacitetin gjenerues të instaluar (MW);
c) vendndodhjen;
d) nivelin e tensionit në pikën e lidhjes;
e) tipin e gjeneruesit;
f) zonën e ofertimit.
5.2.4 Njësitë Prodhuese  do  të  paraqesin të  dhënat  e  pikës 5.2.3 pranë  Operatorit të  Sistemit të
Transmetimit jo më vonë se dy javë përpara fillimit të vitit të cilit i përkasin këto të dhëna.
5.2.5 Të dhënat e pikës 5.2.1. publikohen çdo vit për tri vitet e ardhshme jo më vonë se një javë para
fillimit të vitit të parë me të cilin kanë të bëjnë të dhënat.
5.3 GJENERIMI I MBLEDHUR I NJË DITE MË PËRPARA
5.3.1 Operatori i Sistemit të Transmetimit, për zonën e tij të kontrollit, llogarit dhe i dërgon ENTSO-E- së një vlerësim të gjenerimit total të planifikuar (MW) për zonën e ofertimit, për çdo njësi kohore të tregut të
ditës së ardhshme;
5.3.2 Njësitë prodhuese do të paraqesin të dhënat pranë Operatorit të Sistemit të Transmetimit të
gjenerimit të mbledhur në sistemin e transmetimit për çdo interval të llogaritur, jo më vonë se dita që paraprin ditën me të cilën lidhen të dhënat (D-1), deri në orën 14:00.
5.3.3 Në bazë të të dhënave të paraqitura në pikën 5.3.2, Operatori i Sistemit të Transmetimit do të dërgojë të dhënat jo më vonë se ora 18.00 me kohën e Brukselit, një ditë para se të kryhet dorëzimi.
5.4 PARASHIKIMI NJË DITË NË AVANCË I GJENERIMIT PËR EOLIKËT DHE FOTOVOLTAIKËT
5.4.1 Operatori i Sistemit të Transmetimit, për zonën e tij të kontrollit, llogarit dhe i dërgon ENTSO-E- së një parashikim të gjenerimit të energjisë nga era dhe dielli (MW) për zonën e ofertimit, për çdo njësi kohore të tregut të ditës së ardhshme.
5.4.2 Njësitë prodhuese nga dielli dhe era do të paraqesin këto të dhëna:

a) vlera mesatare e parashikuar e energjisë së gjeneruar nga dielli për secilën njësi kohore tregu, për çdo ditë;
b) vlera mesatare e parashikuar e energjisë së gjeneruar nga era për secilën njësi kohore tregu, për çdo
ditë.
5.4.3  Njësitë  prodhuese  do  të  paraqesin  të  dhënat  e  gjenerimit  pranë  Operatorit  të  Sistemit  të
Transmetimit të mbledhura në sistemin e transmetimit për çdo tip të energjisë elektrike të pikës 5.4.2., jo më vonë se dita që paraprin ditën me të cilën lidhen të dhënat (D-1), deri në orën 14:00.
5.4.4 Operatori i Sistemit të Shpërndarjes ose Operatori i Sistemit të Mbyllur të Shpërndarjes do të paraqesin të dhënat të përmbledhura Operatorit të Sistemit të Transmetimit për çdo tip të energjisë elektrike
të pikës 5.4.2. në sistemin e shpërndarjes ose  sistemin e mbyllur të shpërndarjes, jo më vonë se dita që paraprin ditën për të cilën lidhen të dhënat (D-1), deri në orën 14:00.
5.4.5 Në bazë të të dhënave të paraqitura në pikën 5.4.2, të dhënat e mbledhura sipas pikës 5.4.1. do të dërgohen jo më vonë se ora 18.00 (sipas orës së Brukselit), një ditë para se të kryhet dorëzimi. Informacioni
përditësohet rregullisht dhe publikohen gjatë ditës tregtare me së paku një përditësim, që publikohet në orën
8.00 (sipas orës së Brukselit), në ditën kur kryhet dorëzimi. Informacioni sigurohet për zonën e ofertimit, në
rast se ka më shumë se 5% furnizim të gjenerimit të energjisë nga era dhe ajo diellore në vit.
5.5 MOSDISPONUESHMËRIA E PLANI-FIKUAR E NJËSIVE GJENERUESE
5.5.1 Operatori i Sistemit të Transmetimit, për zonën e tij të kontrollit, i dërgon ENTSO-E-së të dhënat në lidhje me mosdisponueshmërinë e planifikuar prej 100 MW ose më tepër të një njësie të gjenerimit, duke
përfshirë ndryshimet në 100 MW ose më tepër, që pritet të zgjasin së paku një njësi kohore të tregut deri në tre vite.
5.5.2 Njësitë gjeneruese do të paraqesin të dhëna pranë Operatorit të Sistemit të Transmetimit:
a) emrin e njësisë prodhuese;
b) emrin e njësisë gjeneruese;
c) vendndodhjen;
d) zonën e ofertimit,
e) kapacitetin e instaluar (MW);
f) tipin e gjeneruesit;
g) kapacitetin në dispozicion (vlera neto) të njësisë gjeneruese gjatë ngjarjes;
h) arsyen për mosdisponueshmërinë;
i) datën e fillimit dhe datën e parashikuar të mbarimit (ditën, orën) të ndryshimit në disponueshmëri.
5.5.3 Njësitë gjeneruese do të paraqesin të dhëna pranë Operatorit të Sistemit të Transmetimit jo më vonë se 30 minuta pas aprovimit të ndërprerjeve.
5.5.4 Informacioni i pikës 5.5.2. duhet të publikohet sa më shpejt që është e mundur, por jo më vonë se një orë pas marrjes së vendimit në lidhje me mosdisponueshmërinë e planifikuar.
5.6 MOSDISPONUESHMËRIA FAKTIKE E NJËSIVE GJENERUESE
5.6.1 Operatori i Sistemit të Transmetimit, për zonën e tij të kontrollit, i dërgon ENTSO-E-së të dhënat në
lidhje me ndryshimet prej 100 MW ose më tepër në disponueshmërinë e njësisë gjeneruese, që pritet të zgjasin së paku një njësi kohore të tregut.
5.6.2 Njësitë gjeneruese do të paraqesin të dhëna pranë Operatorit të Sistemit të Transmetimit:
a) emrin e njësisë prodhuese;
b) emrin e njësisë gjeneruese;
c) vendndodhjen;
d) zonën e ofertimit;
e) kapacitetin gjenerues të instaluar (MW);
f) tipin e gjeneruesit;
g) kapacitetin në dispozicion (vlera neto) të njësisë gjeneruese;
h) arsyen për mosdisponueshmërinë;
i) datën e fillimit dhe datën e parashikuar të mbarimit (ditën, orën) të ndryshimit në disponueshmëri.
5.6.3  Njësitë gjeneruese do  të  paraqesin  të  dhënat  e  pikës  5.6.2 pranë  Operatorit  të  Sistemit të
Transmetimit jo më vonë se 30 minuta pas ndryshimit të disponibilitetit.
5.6.4 Informacioni i pikës 5.6.2 duhet të publikohet sa më shpejt që është e mundur, por jo më vonë se një orë pas ndryshimit në disponueshmërinë faktike.
5.7 MOSDISPONUESHMËRIA E PLANI-FIKUAR E NJËSIVE PRODHUESE
5.7.1 Operatori i Sistemit të Transmetimit, për zonën e tij të kontrollit, i dërgon ENTSO-E-së të dhënat
në lidhje me mosdisponueshmërinë e planifikuar të njësisë së prodhimit prej 200 MW ose më tepër, duke përfshirë ndryshimet prej 100 MW ose më tepër në mosdisponueshmërinë e planifikuar të asaj njësie të

prodhimit, por jo të publikuara në përputhje me pikën 5.5, që pritet të zgjasë së paku një njësi kohore të tregut deri në tri vite.
Në rastin se këto të dhëna janë publikuar bashkë me të dhënat e pikës 5.5, atëherë Operatori i Sistemit të
Transmetimit nuk do t’i publikojë këto të dhëna në mënyrë të ndarë.
5.7.2 Njësitë prodhuese do të paraqesin të dhëna të mosdisponueshmërisë së prodhimit për një periudhë
prej tri vitesh, siç vijon:
a) emrin e njësisë prodhuese;
b) vendndodhjen;
c) zonën e ofertimit;
d) kapacitetin gjenerues të instaluar (MW);
e) tipin e gjeneruesit;
f) kapacitetin disponibël (vlera neto) të njësisë prodhuese gjatë ngjarjes;
g) arsyen për mosdisponueshmëri;
h) datën e fillimit dhe datën e parashikuar të mbarimit (ditën, orën) të ndryshimit në disponueshmëri.
5.7.3 Njësitë prodhuese do të paraqesin të dhëna pranë Operatorit të Sistemit të Transmetimit jo më
vonë se 30 minuta pas aprovimit të ndërprerjeve.
5.7.4 Informacioni i pikës 5.7.2. do të publikohet sa më shpejt që është e mundur, por jo më vonë se një
orë pas marrjes së vendimit në lidhje me mosdisponueshmërinë e planifikuar.
5.8 MOSDISPONUESHMËRIA FAKTIKE E NJËSIVE PRODHUESE
5.8.1 Operatori i Sistemit të Transmetimit, për zonën e tij të kontrollit, i dërgon ENTSO-E-së të dhënat në lidhje me ndryshimet prej 100 MW ose më tepër në disponueshmërinë aktuale të njësisë së prodhimit me
kapacitet gjenerues të instaluar prej 200 MW ose më tepër, por jo të publikuara në përputhje me pikën 5.6, që pritet të zgjasë së paku një njësi kohore të tregut.
5.8.2 Në rastin se këto të dhëna janë publikuar bashkë me të dhënat e pikës 5.6, atëherë Operatori i
Sistemit të Transmetimit nuk do t’i publikojë këto të dhëna në mënyrë të ndarë.
5.8.3 Njësitë prodhuese do të paraqesin të dhëna pranë Operatorit të Sistemit të Transmetimit:
a) emrin e njësisë prodhuese;
b) vendndodhjen;
c) kapacitetin e instaluar (MW);
d) tipin e gjeneruesit;
e) zonën e ofertimit,
f) kapacitetin në dispozicion gjatë ngjarjes, g) arsyen për mosdisponueshmëri;
h) datën e fillimit dhe datën e parashikuar e mbarimit (ditën, orën) të ndryshimit në disponueshmëri.
5.8.4  Njësitë  prodhuese  do  të  paraqesin  të  dhënat jo  më  vonë  se  30  minuta  pas  ndryshimit të
disponibilitetit.
5.8.5 Të dhënat e pikës 5.8.3. duhet të publikohen sa më shpejt që është e mundur, por jo më vonë se një
orë pas ndryshimit në disponueshmërinë aktuale.
5.9 GJENERIMI FAKTIK PËR NJËSI
5.9.1 Operatori i Sistemit të Transmetimit, për zonën e tij të kontrollit, llogarit dhe i dërgon ENTSO-E- së të dhënat në lidhje me prodhimin aktual (MW) për njësi kohore të tregut, për njësi të gjenerimit me
kapacitet gjenerues të instaluar prej 100 MW ose më tepër.
5.9.2 Njësitë prodhuese do të paraqesin të dhënat pranë Operatorit të Sistemit të Transmetimit sipas
pikës 5.9.1 jo më vonë se 4 ditë (D+4) pas ditës (D) me të cilën lidhen të dhënat.
5.9.3 Të dhënat do të publikohen pesë ditë (D+5) pas ditës (D) me të cilën lidhen të dhënat.
5.10 NJËSITË GJENERUESE TË MBLEDHURA SIPAS TIPIT
5.10.1 Operatori i Sistemit të Transmetimit për zonën e tij të kontrollit, llogarit dhe i dërgon ENTSO-E-
së të dhënat në lidhje me gjenerimin faktik të mbledhur (vlera neto) për njësi gjeneruese (vlera mesatare e mbledhur) për çdo interval të llogaritur në ditën (D), prodhimi i agreguar i gjenerimit për njësi kohore për
çdo lloj.
5.10.2 Njësitë prodhuese do të paraqesin të dhënat pranë Operatorit të Sistemit të Transmetimit për
njësitë gjeneruese të lidhura në sistemin e transmetimit jo më vonë se 30 minuta pas çdo intervali të llogaritur.

5.10.3 Operatori i Sistemit të Shpërndarjes ose Operatori i Sistemit të Mbyllur të Shpërndarjes do të paraqesë pranë Operatorit të Sistemit të Transmetimit të dhënat të përmbledhura sipas njësive gjeneruese në
sistemin e shpërndarjes ose në sistemin e mbyllur të shpërndarjes, maksimalisht 30 minuta pas çdo intervali

të llogaritur.
5.10.4 Të dhënat e pikës 5.10.1 mblidhen sipas tipit të gjenerimit dhe duhet të publikohen jo më vonë se një orë pas çdo intervali të llogaritur.
5.11 GJENERIMI FAKTIK PËR EOLIKËT DHE FOTOVOLTAIKËT
5.11.1 Operatori i Sistemit të Transmetimit për zonën e tij të kontrollit, llogarit dhe i dërgon ENTSO-E-
së të dhënat në lidhje me gjenerimin aktual ose të parashikuar të energjisë së erës dhe asaj diellore (MW) në zonën e ofertimit për njësinë kohore të tregut.
5.11.2 Njësitë prodhuese do të paraqesin të dhëna pranë Operatorit të Sistemit të Transmetimit për njësitë prodhuese të lidhura në sistemin e transmetimit jo më vonë se 30 minuta pas çdo intervali të
llogaritur.
5.11.3 Operatori i Sistemit të Shpërndarjes ose Operatori i Sistemit të Mbyllur të Shpërndarjes do të
paraqesë te Operatori i Sistemit të Transmetimit të dhënat e grumbulluara në Sistemin e Shpërndarjes ose në
Sistemin e Mbyllur të Shpërndarjes, maksimumi 30 minuta pas çdo intervali llogaritës.
5.11.4  Informacioni  duhet të  publikohet  jo  më  vonë  se  një  orë  pas  periudhës së  operimit  dhe përditësohet bazuar në vlerat e matura sa më shpejt që ato vihen në dispozicion. Informacioni sigurohet për
zonën e ofertimit në rast se ka më shumë se 5% furnizim të gjenerimit të energjisë nga era dhe ajo diellore në vit.
5.12 REZERVA ENERGJETIKE
5.12.1 Operatori i Sistemit të Transmetimit, për zonën e tij të kontrollit, i dërgon ENTSO-E-së të dhënat
në lidhje me vlerën e agreguar të shkallës mesatare javore të mbledhur të mbushjes së të gjithë rezervuarëve të ujit të hidrocentraleve (MWh), për zonën e vet përkatëse të ofertimit, përfshirë shifrën për javën e njëjtë të
vitit të kaluar.
5.12.2 Informacioni duhet të publikohet ditën e tretë të punës pas javës me të cilën ka të bëjë
informacioni. Informacioni sigurohet për zonën e ofertimit, në rast se ka më shumë se 30% furnizim të këtij lloji të gjenerimit në vit.
6. TË DHËNAT THEMELORE TË TREGUT PËR BALANCIMIN
6.1 RREGULLAT E BALANCIMIT
6.1.1 Operatori i Sistemit të Transmetimit, për zonën e tij të kontrollit, i dërgon ENTSO-E-së informacion në lidhje me rregullat mbi balancimin, i cili përfshin:
a) proceset për prokurimin e llojeve të ndryshme të rezervave balancuese dhe energjisë balancuese;
b) metodologjinë e pagesës për sigurimin e rezervave dhe energjinë e aktivizuar për balancim;
c) metodologjinë e llogaritjes së tarifave të mosbalancimit;
d) nëse është e zbatueshme, një përshkrim se si kryhet balancimi ndërkufitar ndërmjet dy ose më
shumë zonave të kontrollit dhe kushtet e pjesëmarrjes së gjeneratorëve dhe ngarkesës.
6.2 SASIA E REZERVAVE BALANCUESE TË KONTRAKTUAR
6.2.1 Operatori i Sistemit të Transmetimit, për zonën e tij të kontrollit, i dërgon ENTSO-E-së informacion në lidhje me sasinë e rezervave balancuese (MW) sipas kontratës (MW) nga OST-ja.
6.2.2 Të dhënat të cilat do të publikohen:
a) burimin e rezervës (gjenerim ose ngarkesë);
b) llojin e rezervave (p.sh., rezerva për kontrollin e frekuencës, rezerva për rivendosjen e frekuencës, rezerva për zëvendësim);
c) periudhën kohore për të cilën janë kontraktuar rezervat (p.sh.: orën, ditën, javën, muajin, vitin etj.).
6.2.3 Informacioni duhet të publikohet sa më parë  të jetë e mundur, por jo më vonë se dy orë para se të zhvillohet procesi i radhës i prokurimit.
6.3 ÇMIMET E KAPACITETIT REZERVË TË REZERVAVE BALANCUESE
6.3.1 Operatori i Sistemit të Transmetimit, për zonën e tij të kontrollit, i dërgon ENTSO-E-së
çmimet e paguara nga OST-të për llojin e rezervave balancuese të prokuruara dhe për periudhën e prokurimit (LEKË/MW/periudha);
6.3.2 Të dhënat duhet të publikohen sa më shpejt që është e mundur, por jo më vonë se një orë pas përfundimit të periudhës së operimit.
6.4 OFERTAT TOTALE TË PRANUARA
6.4.1 Operatori i Sistemit të Transmisionit, për zonën e tij të kontrollit, i dërgon ENTSO-E-së
ofertat e pranuara të mbledhura për njësinë kohore të balancimit, veçmas për secilin lloj të rezervave të balancimit.
6.4.2 Të dhënat duhet të publikohen sa më shpejt që është e mundur, por jo më vonë se një orë pas periudhës së operimit.

6.5 VËLLIMET E REZERVAVE TË AKTIVIZUARA TË BALANCIMIT
6.5.1 Operatori i Sistemit të Transmetimit, për zonën e tij të kontrollit, i dërgon ENTSO-E-së sasinë e energjisë së aktivizuar balancuese (MW) për njësinë kohore të balancimit dhe për llojin e rezervave.
6.5.2 Do të publikohet informacioni i mëposhtëm:
a) energjia balancuese e aktivizuar (MWh) në intervalin llogaritës;
b) lloji i energjisë balancuese të aktivizuar (sekondare dhe terciare);
c) burimi i rezervës së energjisë balancuese të aktivizuar (gjenerim ose ngarkesë);
d) drejtimi i rregullimit (rregullimi nga lart ose rregullimi nga poshtë).
6.5.3 Të dhënat duhet të publikohen sa më shpejt që është e mundur, por jo më vonë se 30 minuta
pas periudhës së operimit. Në rast se të dhënat janë paraprake, shifrat duhet të përditësohen atëherë kur të dhënat vihen në dispozicion.
6.6 ÇMIMET E REZERVAVE TË AKTIVIZUARA TË BALANCIMIT
6.6.1 Operatori i Sistemit të Transmetimit, për zonën e tij të kontrollit, i dërgon ENTSO-E-së
çmimet e paguara nga OST-të për energjinë e aktivizuar të balancimit për njësinë kohore të balancimit dhe për llojin e rezervave. Informacioni në lidhje me çmimin duhet të jepet ndarazi për rregullimin e
lartë dhe të ulët.
6.6.2 Në  rast se  Operatori  i  Sistemit të  Transmetimit shet/blen energji balancuese me  qëllim
balancimin e sistemit sipas metodës së çmimit marxhinal, çmimi marxhinal i të gjitha ofertave të aktivizuara në periudhën llogaritëse përkatëse do të publikohet.
6.6.3 Të dhënat duhet të publikohen sa më shpejt që është e mundur, por jo më vonë se një orë pas periudhës së operimit.
6.7 ÇMIMI I DISBALANCAVE
6.7.1 Operatori i Sistemit të Transmetimit, për zonën e tij të kontrollit, i dërgon ENTSO-E-së të
dhëna në lidhje me çmimin e disbalancave (EUR/MWh) për njësi kohore të balancimit.
6.7.2 Të dhënat duhet të publikohen sa më shpejt që është e mundur.
6.8 VËLLIMI TOTAL I DISBALANCAVE
6.8.1 Operatori i Sistemit të Transmetimit, për zonën e tij të kontrollit, i dërgon ENTSO-E-së të dhëna
në lidhje me vëllimin total të disbalancave të zonës së kontrollit për njësi kohore të balancimit.
6.8.2 Të dhënat do të publikohen sa më shpejt që është e mundur, por jo më vonë se 30 minuta pas
periudhës së operimit. Në rast se të dhënat janë paraprake, shifrat duhet të përditësohen atëherë kur të dhënat vihen në dispozicion.
6.9 BALANCA MUJORE FINANCIARE
6.9.1 Operatori i Sistemit të Transmetimit, për zonën e tij të kontrollit, i dërgon ENTSO-E-së të dhëna
mbi bilancin mujor financiar zonës së vet përkatëse të kontrollit, duke specifikuar:
a) shpenzimet që i janë shkaktuar OST-së për prokurimin e rezervave dhe aktivizimin e energjisë
balancuese;
b) të ardhurat neto të OST-së pas shlyerjes së llogarive jo të balancuar me palët përgjegjëse të bilancit;
6.9.2 Të dhënat do të publikohen sa më shpejt që është e mundur, por jo më vonë se 3 muaj pas periudhës së operimit. Në rast se të zgjidhjet janë paraprake, shifrat duhet të përditësohen pas zgjidhjeve
përfundimtare.
6.9.3 Në rast të korrigjimit të bilancit financiar, Operatori i Sistemit të Transmetimit do të publikojë të
dhënat e korrigjuara nga pika 6.9.1.
6.10 BALANCIMI NDËRZONAL
6.10.1 Në ato raste kur është e mundur, Operatori i Sistemit të Transmetimit i dërgon ENTSO-E-së informacion lidhur me Zonën e Kontrollit Ndërzonal për çdo njësi kohore balancimi, e cila përfshin:
a) sasinë e kërkesave dhe ofertave e shkëmbyera për njësi kohore të prokurimit;
b) çmimet maksimale dhe minimale të kërkesave dhe ofertave të shkëmbyera për njësi kohore të
prokurimit;
c) sasinë e energjisë balancuese të aktivizuar në zonën e kontrollit në fjalë.
6.10.2 Të dhënat do të publikohen sa më shpejt që është e mundur, por jo më vonë se një orë pas periudhës së operimit.
7. DISPOZITA TË PËRGJITHSHME
7.1.1 Operatori i Sistemit të Transmetimit do të publikojë të dhënat e përcaktuara në pikat 3.6, 3.7, 4.4,
4.5, 4.7, 4.8, 4.10, 4.14, 4.17, 4.11, 5.2, 5.5, 5.6, 5.7, 5.8, menjëherë, me hyrjen në fuqi të këtyre rregullave.
7.1.2 Operatori i Sistemit te Transmetimit do të publikoje të dhënat e përcaktuara në nenet 4.1 dhe 6 të
këtyre rregullave, duke filluar nga data 1 shtator 2017.
7.1.3 Operatori i Sistemit të Transmetimit do të publikojë të dhënat e përcaktuara në nenet 3.1, 3.2, 3.3,

3.4, 3.5, 3.8, 4.2, 4.3, 4.6, 4.12, 4.13, 5.1, 5.3, 5.9, 5.10, 5.12 të këtyre rregullave, duke filluar nga data 1 janar
2018.
7.1.4 Operatori i Sistemit të Shpërndarjes do të dorëzojë të dhënat e përcaktuara në këtë rregullore tek
Operatori i Sistemit të Transmetimit, duke filluar nga data 1 janar 2018.
7.1.5 Prodhuesi do të dorëzojë të dhënat e përcaktuara në këtë  rregullore tek Operatori i Sistemit të
Transmetimit duke filluar nga data 1 janar 2018.
7.1.6 Të dhënat në lidhje me parashikimin dhe prodhimin aktual nga energjia diellore dhe ajo e erës nga
nenet 5.4. dhe 5.11 të këtyre rregullave do të publikohet atëherë kur pjesa e energjisë elektrike të prodhuar nga këto burime të rinovueshme të tejkalojë 5% të totalit të prodhimit vjetor të energjisë elektrike.
Operatori i Sistemit të Transmetimit do të informojë në kohë prodhuesit, Operatorin e Sistemit të
Shpërndarjes dhe Operatorët e Sistemeve të Mbyllura të Shpërndarjes në lidhje me plotësimin e kushtit
të mësipërm.
7.1.7 Kjo Rregullore hyn në fuqi menjëherë pas miratimit nga ana e bordit të ERE-s.

